TVIRTINU:

LSOK Nacionalinių

Programų direktorė

Daiva Dabrilienė

2023-11-15

Nr. V-57



**SPECIALIOSIOS OLIMPIADOS KOMITETO JAUNIMO KREPŠINIO ČEMPIONATO NUOSTATAI**

**I. VARŽYBŲ TIKSLAS IR UŽDAVINIAI**

1. Populiarinti krepšinį kaip vieną iš fizinio aktyvumo skatinimo priemonių.

2. Vystyti organizacijų tarpusavio bendradarbiavimą, pasitelkiant sportą.

3. Išaiškinti stipriausias komandas.

4. Gerinti asmenų su negalia integraciją į visuomenę.

**II. VARŽYBŲ DALYVIAI, REGISTRACIJA, VYKDYMO LAIKAS IR VIETA**

5. Renginį organizuoja LSOK 2023 m. gruodžio 6 d. (trečiadienis) Kazlų Rūdos sporto centro salėje, S. Daukanto 18, Kazlų Rūda. Varžybų pradžia 10 val.

6. Teisėjauja vykdančiosios organizacijos paskirti teisėjai.

7. Čempionate gali dalyvauti vyrai ir moterys. Amžiaus apribojimų nėra. Komandos sudėtis – 10 žaidėjų ir treneris.

8. Registracija vykdoma elektroniniu paštu [***daivadabriliene@gmail.com***](mailto:daivadabriliene@gmail.com) iki 2023-12-04.

9. Numatomas čempionato dalyvių maitinimas ir kelionės išlaidų kompensavimas.

**III. VARŽYBŲ TAISYKLĖS**

10. Varžybos vykdomos pagal FIBA krepšinio taisykles.

11. Teisėjai. Rungtynėms skiriami 2 aikštės teisėjai, sekretorius, teisėjas laikininkas, 24 sek. Teisėjas, aptarnaujantys teisėjai.

12. Rungtynių trukmė 2 kėliniai po 10 min. nestabdant laiko. Esant svarbioms priežastims organizatoriai pasilieka teisę keisti rungtynių trukmę.

**IV. NUGALĖTOJŲ APDOVANOJIMAI**

13. Komandos nugalėtojos apdovanojamos LSOK įsteigtais apdovanojimais.